Ժամանակակից արվեստի թանգարան (Ստոկհոլմ)

Ստոկհոլմի ժամանակակից արվեստի թանգարան (շվեդ.՝ Moderna Museet), արդի և ժամանակակից արվեստի պետական թանգարան Ստոկհոլմում։ Գտնվում է Սկեպպսհոլմեն կղզում, կենտրոնական Ստոկհոլմում, բացվել է 1958 թվականին։ 2009 թվականին Շվեդիայի հարավում՝ Մալմյոյում, բացվել է թանգարանի նոր մասնաճյուղը՝ Մալմյոյի ժամանակակից արվեստի թանգարան (շվեդ.՝ Moderna Museet Malmö): Պատմություն Թանգարանը բացվել է 1958 թվականի մայիսի 9-ին։ Թանգարանի առաջին տնօրենն է եղել Պոնտուս Հուլտենը։ 2010 թվականի մայիսին թանգարանի նոր տնօրեն դարձավ Դանիել Բիրնբաումը։ 2009 թվականին Մալմյոյի Ռուսեում կոչվող շենքում բացվել է թանգարանի նոր մասնաճյուղը։ Հավաքածու Թանգարանի հավաքածուն ներառում է շվեդական և միջազգային արդի և ժամանակակից արվեստի նմուշներ, այդ թվում Պաբլո Պիկասոյի և Սալվադոր Դալիի աշխատանքներից և Թաթլինի աշտարակի մոդելը։ Հավաքածուն ներառում է նաև այնպիսի արվեստագետների գործեր, ինչպիսիք են Մարսել Դյուշանը, Լուիզա Բուրժուան, Նիկի դը Սենտ Ֆալը, Անրի Մատիսը և Ռոբերտ Ռաուշենբերգը, ինչպես նաև ժամանակակից արվեստագետների աշխատանքների շարունակական ձեռքբերումները։ 1993 թվականի նոյեմբերի 8-ին Պիկասոյի վեց աշխատանք և Ժորժ Բրաքի երկու աշխատանք, 40 միլիոն ֆունտ ստերլինգ ընդհանուր արժողությամբ, գողացան թանգարանից։ Կողոպտիչները թանգարան էին մտել գիշերով տանիքից՝ կրկնելով ֆրանսիական Rififi (ֆրանսերեն՝ 'Du rififi chez les hommes) ֆիլմի մեթոդը։ Պիկասոյի բոլոր վեց նկարները և Բրաքի նկարներից մեկը վերականգնվել են։ Թանգարանի մշտական հավաքածուն տեսնելն անվճար է, բայց ժամանակավոր ցուցահանդեսներից մի քանիսի համար գործում է մուտքի վճար։ Պոնտուս Հուլտենի հավաքածու 2005 թվականին թանգարանի նախկին տնօրեն Պոնտուս Հուլտենը թանգարանին նվիրեց շուրջ 700 աշխատանք՝ իր արխիվի և գրադարանի հետ միասին։ Նրա հավաքածուի մի քանի աշխատանքներ ցուցադրվում են թանգարանի մշտական հավաքածուի հետ, մյուս մասը ցուցադրվում է Պոնտոս Հուլտենի ուսումնասիրությունների սրահում։ Քանդակների պուրակ Թանգարանն ունի քանդակների պուրակ, որտեղ ցուցադրվում են տարբեր ազգերի քանդակագործների աշխատանքներ Չորս տարր, Ալեքսանդր Կոլդեր, 1961 Le Paradis fantastique, Ժան Թեգլի և Նիկի դե Սեն-Ֆալ, 1966 Déjeuner sur l'herbe, Պաբլո Պիկասո և Կառլ Նեսյար, 1962 Monumentalfigur, Քրիստիան Բերգ, 1927 Monument över den sista cigaretten, Էրիկ Դիետման, 1975 Leninmonument 13 april 1917, Նյորն Լյովին, 1977 Mannen på templet, Բյորն Նյորգաարդ, 1980 Svart svensk granit, Ուլրիխ Ռյուկրիեմ, 1981 Pavilion Sculpture II,Դան Գրահամ, 1984 Լուիզա, Թոմաս Մ. Վուդրուֆ, 1987 Ազատություն և հավատք, Ջոզեֆ Կոշուտ, 1998 Անվերնագիր, Պեր Քիրկեբի, 1999–2000 Անկայուն, Լարս Էնգլունդ, 2005 Närkontakt, Գուստավ Կրայց, 2008 Ճարտարապետություն Թանգարանն ի սկզբանե գտնվում էր Սկեպպսհոլմենի Exercishuset-ում։ 1994-1998 թվականներին այն ժամանակավորապես տեղափոխվեց Spårvägshallarna կոչվող վայր, նախքան իսպանացի ճարտարապետ Ռաֆայել Մոնեոյի նոր նախագծած շենքի կառուցումը։ Պոնտոս Հուլտենի ուսումնասիրությունների սրահը նախագծել է Ռենցո Պիանոն։ Գործունեություն Թանգարանն ամբողջ տարվա ընթացքում կազմակերպում և հանդիսանում է ժամանակակից արվեստի ժամանակավոր ցուցահանդեսների վայր։ 2005 թվականին թանգարանը կազմակերպել onedotzero ցուցադրություններով, ինստալյացիաներով, զրույցներով և կենդանի VJ աուդիո-վիզուալ միջոցառումներով փառատոնը, որը թանգարան բերեց նոր երիտասարդ լսարան։ Ծանոթագրություններ Արտաքին հղումներ Պաշտոնական կայք